М.Я. Гэта гаворыць пра некампетэнтнасць канкрэтных педагогаў. І ўстановы адукацыі не застрахаваны ад такіх педагогаў, якім бліжэй аўтарытарны стыль работы, бо прасцей аддаваць загады, распараджэнні і чакаць ад дзяцей іх выканання. Такое, на жаль, сустракаецца. І калі не звярнуць увагу на кампетэнтнасць такіх педагогаў, дарослых лідараў, каардынатараў піянерскага (і не толькі піянерскага, а ўвогуле дзіцячага і маладзёжнага) руху, то мы набудзем шмат праблем. Вось чаму мы і ствараем умовы і падтрымліваем педагогаў-арганізатараў, лідараў, забяспечваем ім метадычную падтрымку, у тым ліку павышэнне кваліфікацыі.